સ્ત્રી નોકરી કરતી હોય તો એને પણ ઑફિસમાં આવા જ અનુભવ થતા હોય ને? એ કેમ પોતાના ઘવાયેલા ઈગોને સંતોષવા માટે બૉસની નકલ નથી કરતી હોતી? આર્થિક પ્રવૃત્તિમાં ભાગ લેવાથી ડૉમેસ્ટિક વાયોલન્સ ઓછું થવાનું તમારૂં અનુમાન સાચું છે, એનાથી સ્ત્રીને વધારે સ્વતંત્રતા મળે છે પરંતુ તે સિવાય અર્થોપાર્જન વિના સ્ત્રી જે કામ કરતી હોય છે એનું મહત્વ ઓછું ન આંકી શકાય. આથી ફરીથી કહું કે હકીકતમાં પુરુષ સ્ત્રીને બાયોલૉજિકલ કારણોસર મળેલા કેન્દ્રવર્તી સ્થાન પર કબજો કરવા માગે છે પણ એમાં બાયોલૉજી એને સાથ નથી આપતી.